stanford-oval/wikipedia huggingface dataset:
איירון פיסט (סדרת טלוויזיה)

| --- | --- |

לוגו הסדרה
 מבוסס על:  איירון פיסט 
 סוגה:  פעולה, הרפתקאות, אמנויות לחימה, גיבורי-על
 יוצרים:  סקוט באק מבוסס על איירון פיסט מאת רוי תומאס וגיל קיין
 שחקנים:  פין ג'ונס ג'סיקה הנוויק טום פלפרי ג'סיקה סטרופ רמון רודריגז סשה דוואן רוזריו דוסון דייוויד ונהם
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק, K'un-L'un, הל'ס קיטצ'ן 
 מספר עונות:  2 
 מספר פרקים:  23 
 תוכנית מקור:  לוק קייג'
 תוכנית המשך:  המגנים
 הפקה
 מפיק:  אוון פרזו
 מפיקים בפועל:  סקוט באק אלן פיין אליי גוס ג'ו קסאדה ג'ף לואב סטן לי
 חברת הפקה:  Marvel Television, אולפני ABC
 הפצה:  נטפליקס, דיסני+ 
 עורכים:  מייקל נ. קנו, מיקלוס רייט
 אתר צילומים:  ניו יורק, ברוקלין, לונג איילנד סיטי 
 צלמים:  מנואל בילטר
 מוזיקה:  טרבור מוריס 
 אורך פרק:  49–61 דקות
 שידור
 רשת שידור:  נטפליקס 
 פורמט (תמונה):  4K Ultra HDTV
 תקופת שידור מקורית:  17 במרץ 2017 – 7 בספטמבר 2018
 קישורים חיצוניים
 אתר רשמי
 דף התוכנית ב-IMDb
 
איירון פיסט (באנגלית: Marvel's Iron Fist) היא סדרת טלוויזיה אמריקאית שעלתה ב-17 במרץ 2017, ומבוססת על חוברות הקומיקס "איירון פיסט" מבית מארוול קומיקס. הסדרה היא חלק מן היקום הקולנועי של מארוול ועלתה לצפיית סטרימינג ב-17 במרץ 2017 ברשת נטפליקס, כשהעונה הראשונה כללה 13 פרקים. את הסדרה פיתח סקוט באק ואת התפקיד הראשי מגלם פין ג'ונס. העונה השנייה עלתה לשידור ב-7 בספטמבר 2018, וכללה 10 פרקים. ב-12 באוקטובר 2018 בוטלה הסדרה לאחר 2 עונות.
הסדרה היא האחרונה מבין ארבע סדרות הטלוויזיה שהובילו למיני סדרה על קבוצת דפנדרס, כשלפניה הועלו לצפייה ישירה בנטפליקס הסדרות "דרדוויל", "ג'סיקה ג'ונס" ו"לוק קייג'".
תקציר העלילה

לאחר מותם של משפחתו במשלחת בסין, דניאל ראנד מאומץ בידי אזרחים מהעיר המיסטית קאן-לאן, שם הוא לומד אמנויות לחימה מיסטיות. בשובו לניו יורק אחרי שנות היעדרות, ראנד נלחם בפשע המשחית את העיר באמצעות יכולות הקונג-פו שלו, ובאמצעות זימון כוח "אגרוף הברזל".
שחקנים > דמויות ראשיות

פין ג'ונס - דניאל "דני" ראנד/איירון פיסט, מילארדר ונזיר בודהיסטי, המיומן באמנויות לחימה ובעל היכולת לזמן את כוח "אגרוף הברזל". בהתייחסות לגילום הדמות, ג'ונס אמר כי "הוא גיבור-על עם לב טוב ואמיתי, אך יש בו אלמנטים רוחניים בנוסף. אני חושב שיהיה מרגש לגלם את הדמות כי יש בה סתירה – מצד אחד היא באה ממשפחה אמידה, והוא מיליארדר, מצד שני הוא היה בקון-לון למשך זמן רב ושם למד קונג-פו ופילוסופיה בודהיסטית". על הגישה שלו לגילום הדמות, ג'ונס אמר כי "ראנד התייתם בגיל 10 מהוריו, וחי בתנאים קשים במנזר למשך כ-15 שנים. אם מישהו עבר את זה, איזה אדם הוא יהיה?". ראש אגף חטיבת הטלוויזיה של מארוול, ג'ף לואב, אמר כי ראנד הוא הצעיר מבין חברי הדפנדרס, וכי יש בו "אופטימיות ותקווה". כהכנה לתפקיד, ג'ונס למד קונג-פו, וו-שו, טאי צ'י, הרמת משקולות, מדיטציה ואת עיקרי פילוסופיית הבודהיזם.
ג'סיקה הנוויק - קולין וינג, בעלת בריתו של ראנד שמנהלת דוג'ו לאמנויות לחימה בניו יורק.
טום פלפרי - וורד מיצ'ם, בנו של הרולד וחבר ילדות של ראנד, שחזרתו מאיימת על עבודתו ויחסיו עם אחותו. אף על פי שדמותו של וורד מיצ'ם קיימת בקומיקס כאחיו של הרולד, פלפרי אמר כי "אנחנו לא מחויבים לייצג אותו בסדרה כמו בקומיקס". ג'סיקה סטרופ אמרה כי וורד מרגיש "חרד" משום שובו של ראנד.
ג'סיקה סטרופ - ג'וי מיצ'ם, בתו של הרולד וחברת ילדות של ראנד, שחזרתו מאיימת על עבודתה ויחסיה עם אחיה. סטרופ אמרה כי ג'וי "ממש מחבבת" את ראנד, וחזרתו לניו יורק היא כמו "לידה מחדש של עצמה, שממנה היא יכולה לשאול שאלות על עצמה". עם זאת, סטרופ אמרה כי בתחילה, ג'וי לא משתכנעת מסיפורו של דני.
רמון רודריגז - באקוטו, מנהיג ארגון "היד" הפועל בניו יורק.
סשה דוואן - דאבוס, בנו של ליי-קונג וחברו הטוב ביותר של ראנד מקון-לון, שנעשה קנאי לאחר שראנד נעשה לאיירון פיסט.
רוזריו דוסון - קלייר טמפל, אחות מהלס קיצ'ן שמצטרפת לדוג'ו של קולין ווינג. דוסון גילמה את דמותה של קלייר בסדרות "דרדוויל", "ג'סיקה ג'ונס" ו"לוק קייג'".
דייוויד ונהם - הרולד מיצ'ם, מנהל תאגיד אכזרי אשר היה שותף עם הוריו של ראנד לפני מותם. ונהם אמר כי הדינמיקה בין הרולד לבניו, ג'וי וורד, היא "מורכבת, בלשון המעטה. היא רב שכבתית, רב ממדית, מפתיעה ומשתנה בהתאם לנסיבות".
סימון מיסיק - מיסטי נייט (עונה 2), בלשית במשטרת ניו יורק בעלת חוש צדק מפותח, בעלת-ברית של ראנד ו-וינג. מיסיק גילמה בעבר את דמותה של מיסטי נייט בסדרות "לוק קייג'" ו"דפנדרס".
אליס איב - "טיפואיד" מרי ווקר (עונה 2), אישה מסתורית בעלת כוחות חבויים.
שחקנים > דמויות חוזרות

ויי צ'ינג הו - מאדאם גאו, אישה בעלת השפעה המנהלת רשת סחר בהרואין בהלס קיצ'ן. הו גילמה את דמותה של גאו בתפקיד חוזר בסדרה "דרדוויל".
מארקיז רודריגז - דאריל, מתלמידיה של וינג. רודריגז גילם את דמותו של דאריל בתפקיד אורח בסדרה "לוק קייג'".
דניאל פור - וונדל ראנד, אביו של דני ובעלה של הת'ר.
בארט דוס - מייגן, מזכירה ועוזרתם של דני וובני משפחת מיצ'ם בתעשיות ראנד.
קליפטון דייוויס - לורנס וילקינס, חבר בדירקטוריון תעשיות ראנד.
אלכס וייס - קייל, עוזרו הנאמן של הרולד מיצ'ם.
רמון פרננדז - קווין סינגלטון, שומר-הראש של הרולד.
שחקנים > דמויות אורחות

קארי-אן מוס - ג'רי הוגארת, עורכת-דין שמסייעת לראנד בשובו לניו יורק. קארי-אן מוס גילמה את דמותה של הוגארת בתפקיד ראשי בסדרה "ג'סיקה ג'ונס" ובתפקיד אורח בעונתה השנייה של הסדרה "דרדוויל".
טיחואנה ריקס - ת'מבי וולאס, כתבת. ריקס גילמה את דמותה של וולאס בתפקיד חוזר בסדרה "לוק קייג'".
סוזנה ה. סמארט - שירלי בנסון, מנהלת בית החולים "מטרו ג'נרל" והבוסית לשעבר של קלייר. סמארט גילמה את דמותה של בנסון בתפקיד חוזר בשתי עונותיה של הסדרה "דרדוויל".
ויקטוריה היינס - הת'ר ראנד, אמו של דני ואשתו של וונדל.
הון לי - ליי קונג, המנטור של ראנד בקון-לון ואביו של דאבוס.
לואיס טאן - ז'ו צ'אנג, חבר בארגון "היד", אמן לחימה הנאמן למאדאם גאו.
דייוויד סקוראי - חרמש, אמן לחימה ושכיר-חרב החבר בשורות ארגון "היד".
ג'יין קים - כלת תשעת העכבישים, ארכאולוגית ואמנית לחימה מיומנת החברה בארגון "היד".
הפקה > פיתוח

סרט המבוסס על דמותו של איירון פיסט היה בפיתוח בידי אולפני מארוול סטודיוס וארטיסן אנטרטיינמנט כבר בשנת 2000. ריי פארק לוהק לתפקיד הראשי, אך האולפנים לא הצליחו לשכור במאי לפרויקט, שנגנז ובוטל. החל מאמצע שנות האלפיים, אולפני מארוול סטודיוס החלו לממן באופן עצמאי את סרטיהם, ונודע כי האולפנים שכרו קבוצת תסריטאים לפתח פרויקטים המבוססים על הדמויות הפחות-ידועות של החברה, ביניהם איירון פיסט. בשנת 2010, ריץ' וילקס נשכר לכתוב טיוטה לתסריט לסרט המבוסס על דמותו של איירון פיסט, ובמאי 2013 נודע כי "איירון פיסט" מתוכנן להיות "פרויקט עתידי" עבור אולפני מארוול.
מאוחר יותר באותה השנה, נודע כי חטיבת הטלוויזיה של מארוול מפתחת ארבע סדרות לייב אקשן אודות דמויותיהם של דרדוויל, ג'סיקה ג'ונס, לוק קייג' ואיירון פיסט, העתידות לעלות לשידור ברשת נטפליקס ויהיו חלק מן היקום הקולנועי של מארוול, וכי לאחר שידורן כל אלו יתאחדו בקרוס-אובר לכדי סדרה אחת אודות קבוצת הדפנדרס. באפריל 2015, נודע כי הסדרה על דמותו של איירון פיסט תיקרא בפשטות "איירון פיסט של מארוול". בנובמבר של אותה שנה, ראש חטיבת הטלוויזיה של אולפני מארוול ג'ף לואב התייחס לשמועות לא מבוססות, שלפיהן האולפנים מתקשים באיזון האלמנטים המיסטיים של איירון פיסט ביקום הקולנועי ולכן הסדרה תוחלף בסרט או בסדרה המבוססת על דמותו של המעניש, ואמר כי האולפנים נמנעו מלעדכן בנוגע למצב הסדרה כדי לחכות לקבלת הקהל לסדרה "ג'סיקה ג'ונס", העוסקת בגיבורת-על הפחות מוכרת לקהל הרחב. כמו כן, לואב אמר כי חדשות הנוגעות לזהותו של המפיק בפועל של הסדרה יגיעו בקרוב. חודש לאחר מכן, אולפני מארוול הכריזו כי סקוט באק ישמש כמפיק בפועל של הסדרה. במקור, הסדרה תוכננה להיות השלישית בסדר הפצת ארבע הסדרות, אך הוחלפה ב"לוק קייג'" לאחר הופעתו של מייק קולטר כלוק קייג' בתפקיד ראשי בסדרה "ג'סיקה ג'ונס".
הפקה > כתיבה

תמרה בכר משמשת ככותבת בסדרה, אשר כל פרק בה קרוי על שם מהלך קונג פו. המנהל היצירתי של חברת מארוול קומיקס, ג'ו קסאדה, אמר ביולי 2016 כי "הרבה דברים קורים בסדרה", כי הכותבים בסדרה משלבים בתוכה "אגדות" מן העבר וההווה של מארוול קומיקס וכי זו הסדרה בעלת המספר הרב ביותר של אנטגוניסטים מבין כל ארבע הסדרות. באוקטובר של אותה השנה, באק אמר כי לסדרה טון יותר מואר וקליל מהסדרות הקודמות, וכי "דני ראנד הוא בעצמו דמות הרבה יותר קלה. יש לו אופטימיות ותקווה, ולמרות כל הסיכויים, הכל הולך להסתדר". על כוחותיו של ראנד, באק אמר כי "אין לו הכוחות הגדולים ביותר. הוא יכול רק להכות ממש חזק... אפשר להשתמש בזה במובנים מסוימים, אך לשארית חייו, זה לא כל כך משמעותי. הכישרון הגדול שלו הוא יכולת אמנויות הלחימה שלה, שעבורה הוא סבל ועבד". לואב תיאר את הסדרה כ"פלישה של מארוול לסרטי אמנויות לחימה", ובאק אמר כי הסדרה סובבת סביב מסע הגילוי העצמי של ראנד, שחוזר לניו יורק לאחר 15 שנות היעדרות שבהן נחשב למת ומחפש את מקומו. כמו כן, בהמשך לרעיון שלפיו העיר ניו יורק היא "הדפנדר החמישית", לואב אמר שהסדרה תבחן ותבקר את המעמד העליון של העיר.
הערות שוליים

↑  Finn Jones to Star in the Netflix Original Series 'Marvel's Iron Fist'
1 2  How ‘Iron Fist’ Will Differ from Fellow Marvel/Netflix Shows and the Comics
↑  Finn Jones talks playing Marvel's Iron Fist (his training is insane)
↑  Jessica Henwick Joins Netflix Original Series 'Marvel's Iron Fist'
1 2  Jessica Stroup & Tom Pelphrey Join the Netflix Original Series ‘Marvel’s Iron Fist’
1 2  Iron Fist's Wenham, Stroup & More Reveal New Details About The Meachums
1 2  Finn Jones On Becoming Iron Fist - NYCC 2016
↑  David Wenham Cast in Netflix Original Series 'Marvel’s Iron Fist'
↑  Artisan deal a real Marvel
↑  Park, Turman Marvel at ‘Fist’
↑  Wong to forge Marvel’s ‘Iron’
↑  Steve Carr Waits In Marvel Queue for Iron Fist Production
↑  Marvel to Make Movies Based on Comic Books
↑  Marvel’s hiring writers
↑  Marvel Forges 'Iron Fist' Deal With 'xXx' Creator Rich Wilkes
↑  Marvel Cliffhanger: Robert Downey Jr.'s $50 Million Sequel Showdown
↑  Netflix Picks Up Four Marvel Live-Action Series & A Mini Featuring Daredevil, Jessica Jones, Iron Fist, Luke Cage For 2015 Launch
↑  Netflix Orders a Second Season of 'Marvel's Daredevil'
↑  Jeph Loeb Says There's 'Never Been Any Change' On "Iron Fist"
↑  Scott Buck to Showrun the Netflix Original Series 'Marvel's Iron Fist'
↑  Luke Cage, Mike Colter, and the "Wu-Tang-ification" of the Marvel Universe
↑  Iron Fist's Tamara Becher To Write For Marvel's Runaways TV Series
1 2  Iron Fist Will Bring a Lighter Tone to the Marvel / Netflix Series - NYCC 2016
↑  Comic-Con 2016: Iron Fist 'Has Probably More Villains' Than Any Other Marvel/Netflix Show
↑  'Danny Rand Is No White Saviour,' Says Marvel's Iron Fist Showrunner
↑  Loeb Describes Iron Fist As 'A Very Hard Look At The One Percent'
אגדות המחר

| --- | --- |

פוסטר העונה השביעית
 מבוסס על:  החץ, פלאש 
 סוגה:  פעולה מדע בדיוני גיבורי על קומדיה דרמה
 יוצרים:  גרג ברלאנטי   אנדרו קרייסברג   מארק גוגנהיים   שרה שכטר   פיל קלמר  כריס פדאק
 שחקנים:  ויקטור גרבר, ברנדון ראות', קייטי לוטץ, ארתור דארוויל, דומיניק פרסל, וונטוורת' מילר, קיארה רנה, פאלק הנטשל, פראנז דרמה, קספר קרמפ, דייוויד רמזי
 מדבבים:  איימי פמברטון (גידיאון) 
 ארץ מקור:  ארצות הברית
 שפות:  אנגלית 
 מקום התרחשות:  כדור הארץ 1, כדור הארץ הראשי, וייב ריידר 
 מספר עונות:  7 
 מספר פרקים:  110
 תוכנית מקור:  החץ, הפלאש
 הפקה
 מפיקים בפועל:  גרג ברלאנטי 
 הפצה:  Warner Bros. Domestic Television Distribution, נטפליקס 
 אתר צילומים:  ונקובר 
 טכניקת צילום:  מצלמה יחידה 
 מוזיקה:  בלייק נילי 
 אורך פרק:  42 דקות
 שידור
 רשת שידור:  The CW
 רשת שידור בישראל:  נטפליקס
 תקופת שידור מקורית:  21 בינואר 2016 – 2 במרץ 2022
 קישורים חיצוניים
 אתר רשמי
 דף התוכנית ב-IMDb
 
אגדות המחר (באנגלית: DC's Legends of Tomorrow - "אגדות המחר של DC") היא סדרת טלוויזיה אמריקאית מסוגת גיבורי-על ופעולה שפותחה על ידי המפיקים גרג ברלאנטי, מארק גוגנהיים ואנדרו קרייסברג בנוסף למפיקים שרה שכטר, פיל קלמר וכריס פדאק. חלק מיקום החץ.
הסדרה מהווה סדרת בת לסדרות האם "החץ" ו"הפלאש", מתרחשת באותו עולם וכוללת דמויות מסדרות האם. צוות האגדות מורכב מדמויות מסדרות האם לצד דמויות חדשות, והאגדות נוסעות בזמן כדי לתקן שינויים בעייתיים בציר הזמן.
הסדרה עלתה לשידור ברשת The CW ב-21 בינואר 2016. הסדרה זמינה למנויי נטפליקס.
ב-29 באפריל 2022 הסדרה בוטלה לאחר 7 עונות.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 16 | 16 | 21 בינואר 2016 | 19 במאי 2016 |
|  | 2 | 17 | 17 | 13 באוקטובר 2016 | 28 במרץ 2017 |
|  | 3 | 18 | 18 | 10 באוקטובר 2017 | 9 באפריל 2018 |
|  | 4 | 16 | 16 | 22 באוקטובר 2018 | 23 ינואר 2019 |
|  | 5 | 15 | 15 | 14 בינואר 2020 | 2 ביוני 2020 |
|  | 6 | 15 | 15 | 2 במאי 2021 | 5 בספטמבר 2021 |
|  | 7 | 13 | 13 | 13 באוקטובר 2021 | 2 במרץ 2022 |
עלילה > עונה 1

אדון הזמן ריפ האנטר ערק משורות ארגון אדוני הזמן אחרי מות משפחתו בידי הכובש ונדל סאבאג'. בניסיון לעצור את סאבאג' ולהציל את משפחתו, נסע האנטר לעבר וגייס צוות הכולל את ריי פאלמר/אטום, שרה לאנס/הקנרית הלבנה, הצמד ד"ר מרטין שטיין וג'פרסון "ג'קס" ג'קסון ההופכים לגיבור העל פיירסטורם, מיק רורי/גל חום, לאונרד סנארט/קפטן קור, קנדרה סונדרס/הוקגירל וקרטר הול/הוקמן. האגדות נוסעים לזמנים שונים על מנת לשנות את ההיסטוריה, כדי שבשנת 2166 סאבאג' לא יעלה לשלטון.
עלילה > עונה 2

העונה נפתחת בזה שד"ר נייט הייוד (סטיל) נפגש עם אוליבר קווין (החץ הירוק) ואומר לו שהאגדות בצרה. ביחד נייט ואוליבר מגיעים לוויבריידר הנטושה, שם מיק (היחיד שנמצא) מספר להם איך הם הגיעו למצב הזה. לאחר מכן, אוליבר חוזר לסטאר סיטי בעוד מיק ונייט עוצרים במספר מקומות בזמן על מנת להחזיר את כל חברי הצוות שריפ פיזר ברגעים בהיסטוריה, כל האגדות מתאחדים במחשבה שריפ מת. האגדות מגלים שיש סטייה בזמן בשנת 1942 ונוסעים לשם למרות האזהרה של רקס טיילר. בשנת 1942 האגדות פוגשים את חברת הצדק של אמריקה - אמאיה ג'יווה (ויקסן), רקס טיילר (שלא מודע לשיחתו עם הקבוצה) הנרי הייווד האב (סביו של נייט וקומנדר סטיל), קורטני וויטמור (סטארגירל) צ'ארלס מקינדר (ד"ר חצות) וטוד רייס (אובסידיאן). לאחר המפגש איאוברד ת'ון (הפלאש ההפוך) רוצח את רקס ואמאיה מצטרפת לאגדות כדי למצוא את הרוצח. בהמשך העונה, האגדות מנסות לעצור את ת'ון, מלקולם מרלין ודמיאן דארק ששיתפו פעולה מלהשיג את חנית הגורל שאיתה הם מתכננים לשנות את המציאות לפי רצונם.
עלילה > עונה 3

ריפ האנטר חוזר לסדרה ומגלה לאגדות שבמשך 5 שנים הוא ייסד את לשכת הזמן כדי שיעזרו לו לתקן אנכרוניזם (אנשים וחפצים שלא שייכים לזמן שלהם) שנגרם מהמפגש של האגדות עם עצמם בעבר (עונה 2) הצוות מגלה שריפ הסתיר מהם את העובדה שמפלצת הזמן, מאלוס, מתחיל לברוח מכלאו. בזמן שהם מנסים לתפוס אותו בעצמם, דמיאן דארק חוזר לתחייה עם בתו, נורה דארק, והם משרתים את מאלוס. לפי הוראותיו של מאלוס דמיאן ונורה דארק יוצרים עוד אנכרוניזם במטרה לשחרר את מאלוס לחופשי, והצוות מנסה לעצור אותם.
עלילה > עונה 4

בעונה הרביעית, לאחר ההקרבה של ריפ במהלך הקרב של האגדות מול מאלוס, ג'ון קונסטנטין מודיע לאגדות שמאלוס לא היה השד היחידי שנמלט וש"נמלטים קסומים" ברחו לחופשי. ג'ון מצטרף לצוות, יחד עם משנת הצורה צ'רלי ומונה וו, כדי לתפוס אותם. האגדות נכנסות לעימות עם השד נירון, לאחר שהן מבינות שהוא זה שעומד מאחורי רוב ההתקפות של היצורים הקסומים, ובמהלך העונה הן מנסות לעצור אותו.
עלילה > עונה 5

בעונה החמישית, אסטרה לוג, שאותה שלח ג'ון בטעות לגיהנום בגירוש שדים, הקימה לתחייה אנשים מרושעים מההיסטוריה הידועים בשם "הדרנים". בינתיים, צ'רלי מתגלה כקלות'ו, אחת משלושת הגורלות שאחיותיה רודפות אחריה כדי לשחזר את נול הגורל. האגדות מנסות לעצור אותן מלהשמיד את הרצון החופשי בעולם. בפרק סיום העונה, שרה נתפסת על ידי קרן מסתורית.
עלילה > עונה 6

ג'ון קונסטנטין מאבד את כוחותיו כדי להציל את אסטרה, הוא מתמכר לסם קסם ערפדי שגורם לו לאבד את שפיותו, ג'ון מחפש את אגם האימפריום, מקור קסם חייזרי שיכול להחזיר לו את כוחותיו, אך בגלל התמכרותו לסם הערפדי, הוא פוגע באגם ומת. שרה וגארי משחררים בטעות חייזרים ברחבי ההיסטוריה, והאגדות, יחד עם אספרנזה "ספונר" קרוז, בעלת אנטנה לתקשורת חייזרית במוחה, עוצרים את החייזרים מלהשחית את ההיסטוריה ומחפשים מידע שיעזור להם להחזיר את שרה. בישופ מהעתיד חוטף את שרה ומשבט אותה יחד עם DNA של חייזרים שהופך אותה לחסינה מפני פגיעות. בפרק סיום העונה, ספינת הזמן של האגדות, הוויבריידר, מושמדת על ידי וויבריידר אחרת והם נתקעים בעבר.
עלילה > עונה 7

האגדות תקועות ב-1925, טקסס, אחרי שמתגלה שבישופ מזמן מוקדם יותר השמיד את הוויבריידר של האגדות עם אחת משלו, והצוות מנסה למצוא דרך לחזור לביתם, בזמן שאנשי העיירה מתחילים לחשוד. הם מחליטים לנסוע לניו יורק לאיש הראשון שהמציא את המסע בזמן אך בדרך הם נתקלים בג'יי אדגר הובר ובטעות הורגים אותו. הם בורחים אך מאוחר יותר מתברר שג'יי אדגר הובר האמיתי הוחלף ברובוט שזהה לו ומטרתו העיקרית היא להרוג את האגדות. בהמשך העונה, האגדות, עם מכונת הזמן של ד"ר גווין דייוויס, מנסות להשיג את הוויבריידר השנייה שעליה משתלטת גדעון מרושעת שיצרה רובוטים מרושעים של האגדות במטרה להמשיך ולהגן על ציר הזמן.
שחקנים ודמויות

| השחקנ/ית | שם הדמות | שם הדמות כגיבור/ת על | תפקיד | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 |
| --- | --- | --- | --- | --- | --- | --- | --- | --- | --- | --- |
| קייטי לוץ | שרה לאנס | הקנרית הלבנה | חברת צוות האגדות (הצוות המקורי) קפטנית הווייב-ריידר והאגדות החל מעונה 2 | ראשית | ראשית | ראשית | ראשית | ראשית | ראשית | ראשית |
| איימי פמברטון (אנ') (דיבוב) | גדעון/דיסק קשיח | גדעון/דיסק קשיח | הבינה המלאכותית של הווייב-ריידר | ראשית | ראשית | ראשית | ראשית | ראשית | ראשית | ראשית |
| דומיניק פרסל | מיק רורי / רבקה סילבר | גל חום כרונוס (אנ') | חבר צוות האגדות (הצוות המקורי) | ראשי | ראשי | ראשי | ראשי | ראשי | ראשי |  |
| ברנדון ראות' | ריימונד "ריי" פאלמר | אטום | חבר צוות האגדות (הצוות המקורי) | ראשי | ראשי | ראשי | ראשי | ראשי |  |  |
| ניק זאנו | נתניאל "נייט" הייווד | סטיל (אנ') | חבר צוות האגדות (החל מעונה 2) |  | ראשי | ראשי | ראשי | ראשי | ראשי | ראשי |
| מייסי ריצ'רדסון-סלרס | אמאיה ג'יווה | ויקסן (אנ') | חברת צוות האגדות (החל מעונה 2) |  | ראשית | ראשית |  |  |  |  |
| מייסי ריצ'רדסון-סלרס | צ'ארלי | קלותו | משנת צורה, חברה בצוות האגדות (עונות 4-6) |  |  |  | ראשית | ראשית |  |  |
| טאלה אשה | זארי טומאז |  | חברה בצוות האגדות (עונות 3-5) |  |  | ראשית | ראשית | ראשית |  |  |
| טאלה אשה | זארי טראזי |  | חברה בצוות האגדות (החל מעונה 5) |  |  |  |  |  | ראשית | ראשית |
| שיאן סוביאן | ברהרד טראזי |  | חבר בצוות האגדות (החל מעונה 4) |  |  |  | ראשי | ראשי | ראשי | ראשי |
| ג'ס מקלאן | אווה שארפ | אווה ה-12 | מנהלת לשכת הזמן (עונות 3-4) ולאחר מכן חברה בצוות האגדות (מעונה 5) |  |  | ראשית | ראשית | ראשית | ראשית | ראשית |
| פראנז דראמה | ג'פרסון "ג'קס" ג'קסון | פיירסטורם | חבר בצוות האגדות (הצוות המקורי) | ראשי | ראשי | ראשי |  |  |  |  |
| ויקטור גרבר | פרופסור מרטין "מרטי" שטיין | פיירסטורם | חבר בצוות האגדות (הצוות המקורי) | ראשי | ראשי | ראשי |  |  |  |  |
| מאט ראיין | ג'ון קונסטנטין | מכשף, חוקר תורת הנסתר | חבר בצוות האגדות (החל מעונה 3) |  |  | אורח | ראשי | ראשי | ראשי |  |
| מאט ראיין | ד"ר גווין דייוויס | ממציא המסע בזמן | חבר בצוות האגדות (החל מעונה 7)  |  |  |  |  |  |  | ראשי |
| ארתור דארוויל | ריפ האנטר | אדון זמן | קפטן הווייב-ריידר ומנהיג האגדות בעונה הראשונה. מייסד לשכת הזמן בעונה השלישית. | ראשי | ראשי | משני |  |  |  |  |
| אדם צ'קמן | גארי גרין | סוכן -11 | עובד לשכת הזמן (עונות 3–4) עובד עם האגדות ועם ג'ון קונסטנטין (עונות 4–5) |  |  | משני | משני | משני | ראשי | ראשי |
| קורטני פורד | נורה דארק |  | נבלת-על (עונה 3) חברה בצוות האגדות (עונות 4–5) |  |  | משנית | ראשית | ראשית |  |  |
| ונטוורת' מילר | לאונרד סנארט | קפטן קור | חבר בצוות האגדות (הצוות המקורי) | ראשי | אורח | אורח |  |  |  |  |
| קיארה רנה | קנדרה סונדרס / שיי-ארה / אדית בורדמן | הוקגירל | חברה בצוות האגדות (הצוות המקורי) | ראשית |  |  |  |  |  |  |
| פאלק הנטשל | קרטר הול / ח'ופו / ג'ו בורדמן | הוקמן | חבר בצוות האגדות (הצוות המקורי) | ראשי |  |  |  |  |  |  |
| ליסת' שאבס | אספרנזה "ספונר" קרוז |  | חברה בצוות האגדות (החל מעונה 6) |  |  |  |  |  | ראשית | ראשית |
| אוליביה סוואן | אסטרה לוג |  | חברה בצוות האגדות (החל מעונה 6) |  |  |  |  | ראשית | ראשית | ראשית |
הערות שוליים

↑  Peter White, Denise Petski (April 29, 2022). ‘DC’s Legends Of Tomorrow’s Canceled At The CW After Seven Seasons. Deadline. retrieved April 30, 2022
↑  במספר פרקים לאורך הסדרה הופיעה פמברטון עצמה ולא רק בקולה.
↑  במספר פרקים הופיעה גם בהאנשה, כ"גדעון" – אישה אמיתית (בגילומה של השחקנית המדבבת)
↑  בעונה חמישית שימש ראות' כשחקן ראשי לאורך חלק מהעונה ועזב באמצעה, יחד עם אשתו – במציאות ובסדרה – קורטני פורד (נורה דארק).
↑  גווין הסכים להצטרף לאגדות בכך ששרה עשתה איתו עסקה: שהאגדות יוכלו להציל את אלון, חברו שנהרג ממלחמת העולם השנייה ובתמורה, האגדות ישתמשו במכונת הזמן שלו בשביל לנסוע שוב בזמן ולהשיג את הוויבריידר השנייה.
| יקום החץ |
| --- | --- | --- |
| סדרות לייב אקשן | החץ • הפלאש • סופרגירל • אגדות המחר • ברק שחור • באטוומן |  |
| סדרות אנימציה | ויקסן • לוחמי החופש: הריי |  |
| אירועי קרוסאובר | פלאש נגד חץ (אנ')  • גיבורים מאחדים כוחות (אנ') • פלישה! (אנ') • משבר בארץ-X • עולמות אחרים • המשבר בעולמות האינסופיים |  |
| תוכניות וסדרות The CW |
| --- | --- | --- |
| תוכניות וסדרות עבר | 13: הפחד אמיתי • 18 ועד עולם • 4Real • ‏90210 • ‏CW עכשיו • ‏Dates • ‏H8R • ‏Oh Sit! • ‏Runaway • ‏Shedding for the Wedding • ‏Significant Mother • ‏WWE Smackdown • אונליין ניישן • אחת שיודעת • איי זומבי • אמילי אוונס • אנשי המחר • בדרך הקשה • בלימה • בנות גילמור • ברק שחור • ג'יין הבתולה • האקסית המטורפת • הבא: תהילה בפתח הדלת • הורסת! • החץ • החברה הגבוהה • החיים היפים • החיים פראיים • הטופ מודל הבאה • היפה והחיה • היפה והחנון • הלקטס • המאה • המעגל הסודי • המשחק • הצעה זדונית • הקטלינה • הרקיע השביעי • השופטת ג'נין פיירו • השליחים • התוכנית של ביל קנינגהם • התוכנית של טיירה בנקס • ולנטיין • ורוניקה מארס • ויקסן • חברות טובות • חוואי רוצה אישה • חוצה כוכבים • חייזרים באמריקה • חיים בלתי צפויים • חשיפה לדרום • יומני הערפד • יומני קארי • ילדות שמנת • כאילו אין מחר • כולם שונאים את כריס • כולנו • כסף קל • לוחמי החופש: הריי • לכידה • מגרש ביתי • מוכתרת: אם כל הטקסים • מלרוז פלייס • ממלכה • מפורסמים ב-12 • משני חיים • מתחזה • נבחר או ננטש • ניקוד מושלם • ניקיטה • נקודת שבירה • סטייליסטה • על טבעי • פאלם ספרינגס • פליי גירלז • קאלט • קייטי קין • קרב המספרה של קדריק • ריבה • ריפר • רימודלד • תדר • תסביך לוס אנג'לס ● סופרגירל ● אגדות המחר ● באטוומן ● מורשות ● שושלת |  |
| תוכניות וסדרות בהווה | אדוני האשליות (אנ') • של מי השורה הזאת בכלל? • הפלאש (מאז 2014) • ווקר (אנ') (מאז 2021) • מכושפות: הדור החדש (מאז 2018) • ננסי דרו (מאז 2019) • סופרמן ולויס (מאז 2021) • פן וטלר: שטו בנו (אנ') • רוזוול, ניו מקסיקו (מאז 2019) • ריברדייל (מאז 2017) |  |
| --- | --- |
בקרת זהויות :  BNE: XX5711125  VIAF: 3151836429620400109   WorldCat (עם VIAF): 3151836429620400109
ספיריט: לרכוב חופשי

| --- | --- |

לוגו הסדרה
 מבוסס על:  הסרט סוס פרא
 סוגה:  הנפשה, הרפתקאות
 יוצרים:  אורי ולינגטון
 מדבבים:  אמבר פרנק סידני פארק ביילי גאמברטוגליו דארסי רוז ביירנס נולאן נורת' קארי וואלגרן
 מדבבים בעברית:  אלונה אלכסנדר לורן סביר ספיר דרמון דדי זהר מאיה מיטלפונקט קובי ליקורמן יואב יפת עינת אזולאי דניאל מגון אליענה מגון ערן מור ענת ניב
 ארץ מקור:  ארצות הברית 
 שפות:  אנגלית 
 מספר עונות:  10
 מספר פרקים:  68
 הפקה
 חברת הפקה:  דרימוורקס הנפשה
 הפצה:  NBCUniversal הפקות, נטפליקס 
 טכניקת צילום:  אנימציה ממוחשבת
 מוזיקה:  ג'יימי-לי קריוויץ 
 אורך פרק:  23 דקות
 שידור
 רשת שידור:  נטפליקס
 רשת שידור בישראל:  ערוץ הילדים
 תקופת שידור מקורית:  5 במאי 2017 – הווה
 קישורים חיצוניים
 אתר רשמי
 דף התוכנית ב-IMDb
 
ספיריט: לרכוב חופשי (באנגלית: Spirit Riding Free) היא סדרת הנפשה ממוחשבת לילדים מבית היוצר של דרימוורקס הנפשה, המבוססת על הסרט "סוס פרא" שהוקרן בהנפשה מסורתית בשנת 2002. הסדרה עלתה לאוויר ב-5 במאי 2017 בנטפליקס ובישראל הסדרה שודרה בערוץ הילדים באותה שנה.
סרט באורך מלא שמבוסס על הסדרה בשם "ספיריט: לחופש נולד" יצא לאקרנים ב-4 ביוני 2021.
עלילה

הסדרה מתרחשת בעיירה גבולית בשם מיראדארו, נערה בת 12 בשם פורטונה "לאקי" אספרנזה נבארו פרסקוט, אשר עברה מהעיר מצאה סוס מיוחד בשם ספיריט בזמן שנסעה ברכבת אל מיראדארו. הסוס נתפס על ידי בוקרים והובא לעיירה על מנת להעביד אותו. לאקי אז שחררה את ספיריט מהאורווה. לאקי גם הכיר חברות בשם פרודנס "פרו" גרנג'ר ואביגיל סטון. לפרו יש סוסה כשרונית בשם צ'יקה לינדה, ואביגיל מתחברת עם סוס שלומיאל בשם בומרנג. שלושת הבנות הופכות לחברות מאוד טובות וחוות הרפתקאות עם הסוסים שלהן.
דמויות

לאקי פרסקוט (אמבר פרנק / אלונה אלכסנדר) - ילדה אמיצה, טובת לב, פזיזה ולא אוהבת חוקים. הדמות הראשית בסדרה.
פרו גרנג'ר (סידני פארק / לורן סביר) - הילדה החכמה בחבורה, היא יודעת הכל, היא גם אמיצה וטובת לב.
אביגיל סטון (ביילי גאמברטוגליו / ספיר דרמון) - ילדה מרדנית, היא לפעמים מצחיקה וחביבה. היא גם חכמה ואמיצה עם חברותיה.
מריסלה גוטירז (דארסי רוז ביירנס / עינת אזולאי) - בתו המפונקת של ראש העיירה.
שידור

| עונה | עונה | מספר פרקים | תאריך שידור מקורי ארצות הברית |
| --- | --- | --- | --- |
|  | 1 | 6 | 5 במאי 2017 |
|  | 2 | 7 | 8 בספטמבר 2017 |
|  | 3 | 7 | 17 בנובמבר 2017 |
|  | 4 | 6 | 16 במרץ 2018 |
|  | 5 | 7 | 11 במאי 2018 |
|  | 6 | 6 | 17 באוגוסט 2018 |
|  | 7 | 7 | 9 בנובמבר 2018 |
|  | 8 | 6 | 5 באפריל 2019 |
|  | סיפורי ספיריט 1 | 6 | 9 באוגוסט 2019 |
|  | סיפורי ספיריט 2 | 4 | 18 באוקטובר 2019 |
|  | ספיישל | ספיישל | 6 בדצמבר 2019 |
|  | אקדמיית הרכיבה 1 | 7 | 3 באפריל 2020 |
|  | אקדמיית הרכיבה 2 | 9 | 7 בספטמבר 2020 |
|  | ספיישל אינטראקטיבי - רוכבים ביחד | ספיישל אינטראקטיבי - רוכבים ביחד | 8 בדצמבר 2020 |